“Només garantim 25 hores al dia pensant en l'equip”\nJoaquín Caparrós fou presentat com a nou entrenador del Mallorca. Deixà clar que “hem de ser líders en motivació i ganes de treballar”\nFeina, feina i més feina. Aquest pot ser el resum del que promet Joaquín Caparrós, que ahir va ser presentat com el nou entrenador del Reial Mallorca fins a final de temporada, mentre ocupi la banqueta de l'Iberostar Estadi. El preparador d'Utrera, que després d'oferir la roda de premsa ja es va reunir amb Pep Alomar per conèixer l'estat de l'equip, volgué deixar clar que l'entrega, l'actitud i el sacrifici seran les senyes d'identitat del seu Mallorca, en el qual la seva implicació serà màxima.\n"Vénc a implicar-m'hi i a deixar-hi l'ànima pel Mallorca i ens ficarem a les entranyes del futbol base per conèixer-lo a fons. Només garantim 25 hores pensant en l'equip per aportar el nostre granet d'arena al projecte", explicà l'extècnic del Sevilla, el Depor i l'Athletic, entre altres equips.\nEl preparador andalús desembarcarà a Son Moix amb el seu equip de feina, fet que no exclou la participació de Miquel Àngel Nadal i de Pep Alomar, tot i que el seu paper encara no és clar.\nAixí, Luciano Martín serà el seu segon, Aurelio Ruiz, el preparador físic i Luís Llopis, l'entrenador de porters. Miki Garro serà resituat en l'estructura del club. Així ho confirmà el director esportiu, Llorenç Serra Ferrer, que acompanyà Caparrós. "Miquel Àngel Nadal sap que pot entrar a l'equip, de la mateixa manera que Pep Alomar. Demà, tindran una reunió per concretar tot allò que tinguin pensat fer", explicà el màxim accionista. De Caparrós destacà la "implicació en el futbol formatiu", atès que "no tan sols es preocuparà de gestionar i dirigir la primera plantilla, sinó també de formar els jugadors del futur". Una altra manera de ser\nLes diferències amb el seu antecessor en el càrrec, Michael Laudrup, ja eren evidents abans que arribàs i en la primera roda de premsa es confirmaren, sobretot quant al geni i a la intensitat que transmet amb les paraules. Així, el primer que va fer va ser relativitzar la situació de crisi que viu el club. "Amb tot el que hi succeeix...? L'equip té set punts i disposam d'una plantilla jove amb molta projecció. Això sí, és important que hi hagi pau i tranquil·litat i crec que, després del consell d'administració d'ahir (dilluns per al lector), en tindrem. Hem de pensar i actuar tots com una única persona: jugadors, tècnics, directius, afició i els mitjans de comunicació", indicà l'entrenador, que destacà que està preparat per assumir les crítiques.\n"Per fer més gran el Mallorca, hem d'acceptar els retrets, perquè en el futbol és necessari. Qui no ho fa no es pot dedicar a aquesta professió. Demanam la unitat de tots i cadascun de nosaltres, i que no sigui només de paraula", afegí el tècnic andalús. Caparrós, que explicà que primer sempre firma per una temporada perquè les parts es coneguin, assegurà que té "moltes ganes de conèixer la plantilla" i que està "desitjós de posar fil a l'agulla".\nDos foren els motius primordials que l'han duit a signar pel Mallorca: "un projecte molt, molt, molt il·lusionant" i les ganes d'entrenar, "perquè si no hagués firmat pel Mallorca, potser seria a Sevilla per dirigir al·lots en camps de terra". Per tot plegat, no volgué parlar de fites, sinó de la manera d'aconseguir-les, cosa que té a veure amb la feina diària a Son Bibiloni. "El nostre primer objectiu és el que hem de plasmar, però és allò darrer que s'aconsegueix. Allò important és el dia a dia dels entrenaments: treballar, emprenyar-s'hi, tancar els punys, patir, tenir voluntat, ser ambiciós. Això ens portarà al que haguem de ser", explicà el tècnic, que no vol sentir de parlar de fitxatges i que contestà secament quan li demaneren per Ogunjimi. "És clar que la millor plantilla de primera és la meva, la que tenc. Tenc l'obligació de treure'n el rendiment màxim. De vegades, miram a fora i tenim el que cercam a dins. Hem de ser líders en motivació i ganes de treballar", apuntà.\nEn aquest sentit, recordà que li agradaria que l'afició, que està segur que tornarà a omplir Son Moix si veu els futbolistes amb una bona actitud, el recordàs per la seva implicació en el planter. "M'agradaria complir una de les màximes, que és el compromís amb les categories inferiors, i no tan sols de paraula", desitjà.\nEl sacrifici com a filosofia i la pressió com a arma principal\n"Darrere cada punt, victòria o fita hi són l'entrega, l'anàlisi, el talent i una forta mentalitat col·lectiva". Amb aquesta frase rep Joaquín Caparrós els visitants de la seva plana web. És una cita que reflecteix a la perfecció la imatge que té com a tècnic el preparador d'Utrera. La seva trajectòria, sobretot a Primera Divisió amb el Sevilla, el Deportivo de la Corunya i l'Athletic de Bilbao, ha servit per catalogar els seus equips de durs, fins i tot bruts, amb esperit de sacrifici i incòmodes per a qualsevol rival.\nCaparrós no és un entrenador de costums fixos a l'hora de fer feina. Per aconseguir el màxim rendiment dels jugadors, ha creat diversos mètodes de tecnificació en què la innovació té un paper clau. A més, en la relació amb l'entorn, és receptiu als consells i no té cap problema a escoltar els futbolistes.\nEl nou responsable de la plantilla del Mallorca es guanyà la fama de tècnic dur en l'etapa al Sevilla, atès que els blanc-i-vermells protagonitzaren diversos incidents que quedaren gravats en la memòria col·lectiva. Un exemple que els aficionats recorden és la colzada que Javi Navarro pegà al veneçolà Juan Arango, que caigué rodó damunt la gespa enmig de convulsions violentes.\nEls conjunts de Caparrós es caracteritzen pel fet de ser grups units, amb esperit de sacrifici, lluitadors, intensos i d'allò més incòmodes per a l'adversari. Es tracta d'equips mals de superar, perquè no davallen els braços fins que el col·legiat no hagi xiulat el final. El preparador andalús ha estat catalogat com a "entrenador de jugadors" i és una peça important de la metamorfosi que han experimentat alguns dels seus deixebles, com ara José Antonio Reyes i Julio Baptista. Fins i tot el lateral blaugrana Dani Alves assegurà, quan arribà a la Ciutat Comtal, que el d'Utrera havia estat una de les persones més influents en la seva carrera.\nTambé en el Deportivo -Arbeloa, Filipe Luis, Verdú, Arizmendi- i en l'Athletic de Bilbao -Fernando Llorente, Javi Martínez, Muniain, Toquero, San José- la seva presència potencià l'eclosió de joves valors. L'estil de joc de les seves plantilles ha estat qualificat sovint de resultadista i poc vistós. Tenen una manera de jugar directa, amb la qual cerquen portar la pilota a zones de perill en poc temps, i la pressió sobre l'adversari hi exerceix un paper determinant. El contraatac n'és l'arma principal i es basa a incomodar la línia de creació del rival, cosa que provoca que jugui amb la línia defensiva lleugerament avançada.\nEn aquest sistema el rol dels laterals és bàsic, perquè han de tancar la banda i incorporar-se a l'atac contínuament. També hi té importància el mig centre, que ha de ser un home capaç de defensar i de fer la primera passada del contraatac. Més endavant, els jugadors es caracteritzen per la col·laboració en defensa i una bona velocitat per aprofitar les sortides a la contra.\nESTAR BE UN ENTRENADOR QUE ALMENYS PARLIN DEL MALLORCA PERQUE AVUI EN DIA NO ES POT ANAR DE SANT PER LA VIDA COM EN LAUDRUP(per mi un bomn entrenador que consti).JA QUE NO XERREN PER ENLLOC DEL MALLORCA ARA AMB EN CAPARROS SORTIRA PER LA TELE I AIXO ES PROPAGANDA GRATIS.\nOtro fastasma más para la colección.\nEm sembla una de les millors opcions que el Mallorca hagués pogut triar. Caparrós és un home molt seriós que fa beníssim la seva feina. Ara bé, l'entrenador no ho és tot, així que cal demanar a la directiva del club que centri els seus esforços en evitar situacions tan inestables com les viscudes aquestes darreres jornades. Mem si aquesta temporada podem cantar de bon de veres i amb el cap ben alt que EL MALLORCA TORNA A EUROPA!\nAquest ho arreglarà tot!!!!!!!


Ignasi Martí: Traficants d’ànimes - Revista Cambrils\n“Traficants d’ànimes”, de Gustau Nerín, parla de les factories esclavistes que estaven a la costa africana dirigides per occidentals i amb presència de catalans\nPublicat el Dilluns, 17 de setembre de 2018 20:09h\nUna de les darreres notícies positives pel que fa al patrimoni cambrilenc, és la millora en l’habilitació que s’ha realitzat al Parc Samà, que a més compta amb activitat didàctica de divulgació. Veure els jardins d’un Bé Cultural d’Interès Nacional com és aquest recinte, amb l’estat que havia arribat els darrers anys la veritat que entristia. Darrerament he tingut ocasió de recuperar l’hàbit de visitar-lo.\nPrecisament el passat mes de juny l’Arxiu Arxidiocesà de Tarragona, va convocar les IV Jornades d'Història Mn. Sanç Capdevila i Felip dedicat als moviments migratoris al segle XIX i XX, on es va tractar el tema dels indianos catalans i la seva relació amb el tràfic d’esclaus. L’investigador Martín Rodrigo aportava xifres com la d’un mínim de 12,5 milions d’africans que van ser enviats forçosament a Amèrica, xifra que podria situar-se entre 15 i 16 milions, i dels quals es calcula que 1,5 milions ja no va sobreviure a la travessia marítima. Les lleis abolicionistes que els països occidentals van començar a aprovar a partir de principis segle XIX, van encarir el preu i en conseqüència augmentar les possibilitats de guanys. Rodrigo va esmentar l’interessant llibre “Traficants d’ànimes” de Gustau Nerín, que parla de les factories esclavistes que estaven a la costa africana dirigides per occidentals i amb presència de catalans.\nEls indians catalans que es van dedicar al negoci negrer, es concentraven a l’Havana, uns d’ells la família Samà. Tal com explicava Martín Rodrigo, es va crear un model capitalista amb mà d’obra esclava a les plantacions de cotó del sud dels EUA, a les plantacions de sucre de Cuba o de cafè al Brasil. Cuba va passar d’una societat amb esclaus, a una societat esclavista. Aquest negoci va atreure nombrosos indianos catalans (el 30% dels comerciants espanyols eren catalans), entre ells la xarxa familiar dels Samà. Salvador Samà Torrents va heretar dues herències, la principal del primer marquès de Marianao, Salvador Samà Martí, president de la Junta protectora d’emancipats, ens què aparentment alliberava els esclaus de vaixells negrers confiscats, però que a la pràctica passaven a treballar de franc a les plantacions d’un “protector”. Rodrigo va refermar que la Restauració Borbònica té una relació molt estreta amb el negoci negrer, la creació del Banco Hispano Colonial (amb el marquès de Comillas i altres negrers) es va crear per intentar solucionar el problema financer provocat per la Guerra carlina. El vincle dels catalans és evident, ja que el banc tenia seu a Barcelona.\nPer la seva part, Josep Bargalló (actual Conseller d’Ensenyament) va obrir les jornades exposant el conegut cartell de Pere Romeu i Ramon Casas dalt d’un tàndem, icona del modernisme català. Tots dos pertanyien a famílies d’indianos de Torredembarra, imatge que il·lustra la relació de tot un moviment cultural amb l’experiència americana i amb un negoci execrable. Espanya va ser el darrer país europeu a il·legalitzar l’esclavitud i als anys 1870 encara hi havia encesos debats. Doncs actualment aquesta estreta vinculació dels Samà amb el tràfic esclavista, no apareix ni a la pàgina web, ni als plafons del Parc ni als fulletons que aporten història del singular edifici. Podem maquillar la història però resta allí.


Fabricants i proveïdors de disseny de dibuixos de projectes - Fàbrica de disseny de dibuixos de projectes de la Xina\nIntroducció Vila: és una extensió ideal de residència familiar i un sinònim de luxe, gamma alta, privadesa i riquesa. Es tracta d’una residència enjardinada construïda als afores o llocs paisatgístics per a la recuperació. És un lloc per gaudir de la vida. En general, s’entén que, a més de la funció bàsica de “viure” com a residència, la residència d’alt nivell, reflecteix principalment la qualitat de vida i les característiques del gaudi i la residència independent del jardí als mitjans moderns. .\nIntroducció Fortalesa tècnica de l’empresa: l’empresa compta amb 7 dissenyadors, 3 dissenyadors d’estructures, 2 dissenyadors d’arquitectura i 1 dissenyador d’aigua i electricitat, tres dels quals han treballat a l’institut de disseny durant més de 3 anys. A la indústria professional corresponent, la vida laboral mínima dels dissenyadors és de cinc anys i la vida laboral màxima ha arribat als 13 anys. El disseny de dibuixos d’estructures d’acer inclou: (edificis d’oficines, hotels, cases d'hostes) i altres marcs ...


El Pebrasset: El cervell necessita oblidar per a recordar\nMolts estudis han demostrat que el nostre cervell, a través dels nostres records, no mostra igual del que en realitat ens va ocórrer en el passat, ja que els nostres records es deformen i modelen contínuament.\nAra, un equip d'investigadors de les universitats de Birmingham i Cambridge (Regne Unit) ha aconseguit aïllar ixe mecanisme automàtic de l'oblit en el nostre cervell, que "facilita" la qual cosa ens convé recordar o no.\nEls experts van emprar un sistema d'imatge per ressonància magnètica per a mesurar l'activitat cerebral a un grup de voluntaris. Se'ls va demanar que recordaren memòries concretes basades en imatges que havien vist just al començament de l'experiment. Els resultats van revelar el destí, a nivell neuronal, dels records que finalment eren eliminats.\nI és que les imatges van mostrar com al tractar de recuperar un record concret, eixa memòria es tornava més intensa gradualment mentres que altres records anaven anant-se’n poc a poc. Este estudi demostra que l'evocació repetida d'un record ens fa oblidar altres detalls i que estos resultats no es restringixen a tipus específics de memòria, sinó que la memòria semàntica, la memòria episòdica o la memòria a curt termini, també es veuen afectades per l'efecte secundari de voler recordar.\nPublicado por guillem soler descals en 0:53\nEtiquetas: -iesjsegrelles, 14-15, 4t biogeo, cervell, records, solerdescalsg


Mariona Munné convocada amb la Federació Catalana a Croàcia | UESC\nORGAN: Nou patrocinador de la temporada 2020-2021\nBàsquet UESC ASDi 2019-20\nBàsquet UESC Dinamiks TEA 2019-20\nMariona Munné convocada amb la Federació Catalana a Croàcia\nMariona Munné (10 anys), benjamina de segon any de la UESC, ha estat convocada per la Federació Catalana de Tennis de Taula per disputar un Open Internacional.\nÉs la primera vegada que una jugadora de la UESC participa en una competició internacional amb la selecció catalana.\nEl Torneig Internacional Zagiping tindrà lloc del 28 al 30 d’abril a Zagreb (Croàcia) i Mariona Munné figura entre la convocatòria de 10 palistes catalans.\n“Com a entrenador de la Mariona no podria estar més content per aquesta convocatòria. Tot i que la seva millora i resultats parlen per si sols, ha estat una sorpresa molt grata.”\nLes germanes Mariona i Laia Munné encara no porten un any entrenant al club (11 mesos) ni un any de federades (10 mesos) i aquest mes d’abril disputaran totes dues el Campionat de Catalunya, on parteixen com a terceres caps de sèrie. Tot i el poc temps que fa que han començat a jugar a aquest esport i que encara no han disputat totes les proves puntuables dins d’una temporada, la Mariona i la Laia s’han situat al Top 10 Català de la seva categoria, als llocs 6è i 10è respectivament.\nLa Mariona també s’ha classificat pel Top 10 Espanyol, on és setena, després d’accedir als quarts de final del Torneig Estatal a Valladolid el passat més de febrer.\nLa progressió meteòrica i els bons resultats de les dues jugadores han fet que la federació es fixi en elles. Les vermell-i-negres han quedat incloses en les concentracions de joves promeses que es realitzen al CAR de Sant Cugat des de l’inici de la vigent temporada.\nMariona Munné en acció durant un partit d’aquesta temporada\nBenjamí, Categoria, Convocatòria, Croàcia, Federació Catalana de Tennis Taula (FCTT), Josep Antón, Laia Munné, Mariona Munné, Open Internacional, Temporada 2016-2017, Tennis Taula, Torneig Internacional Zagiping, UE Sant Cugat, UESC TT, Zagreb\nNOVA TEMPORADA 2020-2021!\nVine a celebrar el 20 d’abril el Sopar dels 30 anys de la UESC!\nEl club convoca eleccions a la presidència el 29 de maig


L’escriptora Lola Casas visita la Biblioteca en la cloenda dels clubs de lectura infantils | Biblioteca Ca l'Oliveres\n← Cloenda de la primera temporada de l’Hora del Vermut\nAmb l’onada de calor vine a la Biblioteca a refrescar-te! →\nAquest dilluns la Biblioteca acollia l’última trobada del club de lectura jove “Deixa’m llegir” i l’infantil “Llegeixes amb mi”. Per fer-ho més especial vam pensar que seria una bona idea fer aquesta trobada conjunta i que a més ens pogués visitar un autora que pogués compartir amb els infants aquesta última sessió.\nVam tenir la sort que la Lola Casas, “una mestra que fa poemes”, com ella mateixa es defineix, ens visités a la Biblioteca i participés en aquesta trobada. La tertúlia es va centrar en la poesia, un gènere que té un lloc destacat en l’obra literària de l’autora mataronina. Ens va explicar quins són els trucs o bé com apareix la inspiració per escriure un poema, també algunes característiques de la seva poesia, la importància que tenen per ella els il·lustradors i ens va presentar el seu últim llibre “Ulls de merla” editat per l’editorial El Cep i la Nansa i il·lustrat per Gibet Ramon. En definitiva una jornada on els infants van poder gaudir compartint idees, dubtes, lectures amb una escriptora amb una àmplia i exitosa trajectòria en la literatura catalana.\nPer acabar només afegir el nostre agraïment a la Lola Casas per la seva visita, a la Joana Moreno per conduir aquests clubs de manera fantàstica i els joves i els infants per la seva participació.\nMolt bon estiu i ens retrobem després de les vacances!\nAquesta entrada ha esta publicada en Club de lectura infantil, Club de Lectura Juvenil, Notícies. Afegeix a les adreces d'interès l'enllaç permanent.


Conats de saquejos en supermercats porten a desplegar la policia en moltes regions del sud del país\nUna família italiana confinada seguint la missa del papa Francesc per la televisió. MARZIO TONIOLO / REUTERS\nMilàAmb 11.591 víctimes mortals a causa del coronavirus, Itàlia ha iniciat la quarta setmana de confinament dividida entre l’esperança que l’alentiment dels contagis -75.528 persones actualment- pugui confirmar que el pitjor de l’emergència ja ha passat i la tensió social que va en augment sobretot al sud de país. Per tractar de pal·liar l’hemorràgia econòmica i contenir la crisi social que ja es comença a entreveure, el govern està estudiant introduir una mena de subsidi per a treballadors en l’economia submergida, un sector informal que dona feina a gairebé tres milions de persones al país transalpí.\nEls primers cistells amb pasta o farina van començar a aparèixer aquest cap de setmana en alguns carrerons del centre històric de Nàpols. A la perifèria de Roma, una fila de paquets de fusilli i espaguetis van despertar recolzats sobre un banc de la plaça del barri de San Giovanni. “Si teniu necessitat, agafeu-los”, deia un senzill cartell escrit a mà. “Hem d’alimentar qui té gana abans que la situació se’ns en vagi completament de les mans”, advertia en una entrevista l’alcalde de Palerm, Leoluca Orlando. “Hi ha el risc que el malestar es converteixi en ràbia, i aquesta es transformi en violència”, va afegir, preocupat per l’augment dels disturbis i saquejos registrats a la seva ciutat.\nLa setmana passada un grup de persones amb carros de la compra plens de productes es van acostar a la caixa d’un Lidl de Palerm i van amenaçar amb sortir per la porta sense pagar. Unes hores després escenes semblants es van repetir en altres supermercats de la ciutat. A Facebook no va trigar a aparèixer un grup que incitava a saquejar les botigues d’alimentació. Des d’aquest cap de setmana, unitats de la policia es mantenen a les portes dels principals centres comercials de Sicília i d’altres regions del sud per contenir les revoltes.\nL’emergència sanitària per la difusió del coronavirus amenaça amb condemnar a la pobresa milers de famílies, sobretot al sud d’Itàlia, on es concentra gairebé la meitat de la feina en negre. L’Institut Nacional d’Estadística d’Itàlia (Istat, sigles en italià) calcula que l’economia submergida dona feina a gairebé tres milions de persones al país, la major part en el sector dels serveis a persones (netejadors i cuidadors), l’agricultura, la construcció i la restauració. Un de cada tres treballadors de Palerm ho fa en l’economia submergida, segons un estudi del sindicat CGIL. Només a la capital siciliana més de 2.000 persones han sol·licitat ajuda a Càritas en les últimes setmanes, quan la mitjana abans de la crisi era de 600. Famílies senceres que no poden treballar a causa del confinament ni accedir als ajuts posats en marxa pel govern per pal·liar l’emergència econòmica.\nEl primer a cridar l’atenció sobre aquest fenomen va ser el titular del ministeri per al Sud, Giuseppe Provenzano, que va avançar que, en cas que s’allargui la crisi, caldrà aprovar “mesures universals que arribin també als grups socials més vulnerables: famílies nombroses i els que treballen en negre.\nLa proposta del ministre va despertar la indignació de bona part de l’oposició. Més tard, Provenzano va precisar que “el treball en negre és una plaga que cal combatre, però existeix i no s’afronta només amb la repressió”. “Al sud, i no només al sud, després d’aquesta crisi correm el risc d’arribar al col·lapse socialment”, va afegir.\nPer evitar que esclati una “bomba social”, el govern prepara una “renda d’emergència” per donar suport als treballadors amb més dificultats que no poden accedir a l’atur ni a altres ajudes socials i que formarà part d’un nou decret que serà aprovat en els pròxims dies.\nAquest dissabte el govern va aprovar una partida de 400 milions d’euros perquè els 8.000 ajuntaments italians puguin repartir bons a les famílies més necessitades per comprar menjar. “És un senyal positiu de govern”, ha reconegut l’alcalde de Palerm, “però només n’hi haurà prou per a alguna setmana”, ha advertit.


Pastissets - Annie Vainilla\nEts aquí:RECEPTES»Els Reptes de l'Annie»10è Repte de l'Annie: "Un Barret de Carnestoltes"\nDissabte, 14 Juny 2014 00:00\n26è Repte de l'Annie: "Milfulls de Xocolata i M&M's"\nQuan la mama va ensenyar-me aquesta recepta de la Carmen de Dulces Bocados per fer-la per un repte, de seguida, vaig dir que sí. Quan dic jo que no a la xocolata!!! És impossible!!!\nTé una pinta deliciosa i podem fer-li variacions. Jo, per exemple, segur que també en faré de xocolata blanca. També podríem fer el farcit amb nutella si volem treballar menys. I com que no en farem només una, podem posar decoracions de sucre, en comptes dels lacasitos en algunes altres. Una altra cosa que podem variar és la forma. També les podem fer rodones o en forma de cor..... Vaja, que segur que em sorprendreu amb les vostres idees com sempre.\nDilluns, 10 Març 2014 12:05\n24è Repte de l'Annie:" Broqueta de Sandvitx i Fruita"\nAquesta vegada us porto un repte que podeu variar al vostre gust. I ben Fàcil!!! La idea és preparar una broqueta on punxarem fruita i trossets de sandvitx. Us agrada la idea??? Com us deia, podeu variar-la i posar-hi la fruita que vulgueu i el sandvitx el podeu untar també amb el que més us agradi. Segur que ja sabeu de què l'untaré jo jejeje.... Si si ho heu endevinat, nutella!! Recordeu que en el 19è Repte vàrem aprendre a preparar-la. Però també podeu untar-la amb melmelada o mantega i sucre o mantega de cacauet o ....\nUna altra idea que tinc al cap és tallar les fruites amb un tallador de galetes. Per exemple, un trosset de pera tallat en forma de flor. Pot quedar xuli, oi???\nTambé acceptarem versions salades. Pels qui vulguin untar els sandvitx amb tonyina o formatge o ... i utilitzar diferents verdures en comptes de la fruita. Vosaltres escolliu. Us deixo temps fins al diumenge 30 de març. Ja sé que és menys temps que les altres vegades però és que el següent repte serà la Mona de Pasqua i en necessitarem més.\nDimecres, 05 Març 2014 11:02\nResultat 23è Repte de l'Annie: "Barretes Cruixents"\nAquest cop he trigat una mica a portar el resultat del repte. No és pas perquè jo no l'hagués fet. Ja en feia de dies que estava fet i cruspit però és que he tingut molta feina a l'escola i vàrem marxar uns dies de viatge i no hem tingut temps de preparar l'entrada.\nQuina recepta més bona aquestes barretes!!! La mama s'ha hagut de creuar perquè si no me les hauria menjat totes el primer dia!!!\nAquesta vegada li vaig demanar a la meva amiga Paula si volia venir a preparar-les. Vàrem passar una tarda d'allò més entretinguda.\nDimecres, 02 Octubre 2013 11:55\n20è. Repte de l'Annie: "Panellets Originals"\nJa hem entrat a la tardor!!! Encara que amb la calor que fa ningú ho diria. Però vaja no falta gaire perquè en tornem a posar els jerseis de màniga llarga.\nI a la tardor hi ha la festa de la Castanyada que segur que tots celebreu a l'escola. Malgrat que el Halloween està molt de moda. A la mama no li agrada massa perquè diu que de mica en mica s'aniran perdent les nostres tradicions si les deixem de celebrar. Segur que té raó però a mi em sembla més divertit això de disfressar-se i sortir a fer el típic "truco o trato".\nAixí que, perquè no pugui dir que no les segueixo, aquest cop us proposo preparar un dolç típic de la meva terra per aquestes dates: "Panellets".\n21è. Repte de l'Annie: "Espirals Dolces"\nJa ho veieu que m'agrada molt el llibre de la Dolça Picarol. I és que els dibuixos són tan bonics i les receptes tan dolcetes, una temptació.\nAquesta vegada us porto unes "Espirals Dolces". Són unes galetes que acolorint la meitat de la massa a l'hora de fer-les aconseguim que siguin de dos colors.\nQuè us sembla??? Serà divertit. No cal que sigui rosa el colorant que feu servir podeu escollir el color que vulgueu. I també podeu tenyir les dues parts de colors diferents. Fins i tot, podeu posar alguna essència del gust que més us agradi a la massa. Vaja que podeu modificar-la. Jo ja estic rumiant la meva versió. A veure com em sorpreneu mini-xefs!!!\nDivendres, 04 Octubre 2013 15:00\nPa + Nutella + Plàtan + Decoracions\nTal com us vaig prometre a l'entrada del resultat del repte de la nutella us explicaré com preparar l'esmorzar deliciós que vàrem menjar l'endemà de fer-la. No és gens difícil i acompanyat amb un vas de llet es converteix en un esmorzar ben complet. O berenar!!!! Us porto tres versions, les dues de les meves cosines i la meva, així podreu triar. Encara que és difícl dir quina era més bona jejeje....\nDiumenge, 29 Setembre 2013 18:49\nResultat 19è. Repte de l’Annie: “Nutella”\nHola minixefs!!! Quin estiu més divertit que he passat!!! He tingut les meves amigues i les meves cosines i no hem parat!!! I vosaltres??? Com l'heu passat?? Segur que igual o millor que el meu. Que bé s'està de vacances, oi??\nPerò ja hi tornem a ser i encara que estava mandrosa, abans d'acabar les vacances vaig preparar la Nutella juntament amb les meves cosines Betty i Julss. Boníssima!!! Però el millor l'esmorzar que varem fer l'endemà. En una propera entrada us explicaré com fer-lo.\nMireu com la varem preparar....\nDimarts, 30 abril 2013 13:31\n19è. Repte de l’Annie: “Nutella”\nFoto: "The Adventures of Maggie"\nJa tenia pensat aquest repte des d'abans del de la Mona. I és que m'agrada tant la Nutella!!! Així que, li vaig preguntar a la mama si es podia preparar també a casa. Em va dir: - Doncs, ho haurem de provar!!! És per això que us animeu a què ho fem junts. Segur que la nutella també us agrada molt, oi??\nVarem buscar diferents receptes i, finalment, hem fet una barreja de totes. Si vosaltres teniu alguna altra versió i la prepareu ja em direu si és bona.\n* 130 gr. d'avellanes torrades i pelades\n* 115 gr. de xocolata amb llet\n* 2 cullerades de cacau en pols\n* 60 gr. de sucre llustre\n* 1/2 cullradeta de extracte de vainilla\n* unes gotes d'oli de gira-sol\nTriturem les avellanes tan finament com puguem.\nLes barregem amb el sucre llustre i el cacau en pols. Reservem.\nFonem la xocolata al banya maria o al microones. L'incorporem a la barreja reservada tot remenant fins que ens quedi ben integrat.\nHi afegim l'extracte i l'oli i tornem a remenar.\nJa la tenim llesta!!! Ara la podem untar sobre el què vulguem o menjar-nos-la a cullerades. Però això últim intenteu que la mama no us vegi perquè si és com la meva ja heu begut oli... jejeje....\nA veure qui s'anima aquesta vegada!!!!\nDimarts, 12 Març 2013 12:12\n18è. Repte de l’Annie: “Mona de Pasqua” (convocatòria per a petits i grans)


Jover acusa els importadors de carburants de mentir sobre la taxa\nEl president de l'ACU respon a les declaracions del ministre i lamenta que "Govern enganyi la ciutadania amb informació parcial"\nUna usuària signant un dels fulls que facilita una benzinera de la capital.\nUn client signa el formulari contra la taxa en una benzinera.\nActualitzada 06/05/2021 a les 13:30\nLa campanya que s’està duent a terme per part dels importadors de carburants i que té diferents punts de recollida de signatures en àrees de servei del país està provocant malestar al Govern. El ministre de Finances i portaveu de l’executiu, Eric Jover, va afirmar que “part de la informació que s’està donant és simplement mentida”. En aquest sentit, Jover va comentar que “la decisió de repercutir el cost de la taxa en el preu final del carburant és una decisió purament dels importadors, perquè al Govern no fixem el preu de venda al públic”. El titular de Finances es va mostrar “sorprès” per la posició dels importadors de carburant i va explicar que “hem mantingut trobades i part de les seves aportacions s’han inclòs al text”.\nSobre l’afectació que tindria en cas que es decidís repercutir el cent per cent de la taxa en el consumidor final, el ministre portaveu va dir que “en el pitjor dels casos, i que de tot se’n fes càrrec el client, estaríem parlant d’un increment de tres cèntims el litre, molt lluny de les xifres que s’estan explicant de 30 cèntims”.\nVisiblement molest, el ministre portaveu va afegir que “és lícit que cada persona es posicioni com vulgui respecte a qualsevol situació. Però el que no pot ser és que es doni només una informació de part i incompleta”, i va reflexionar que “potser, a banda de recollir signatures a les benzineres explicant informació que no és correcta, també se n’hauria de recollir a les parades d’autobús”.\nEn resposta a les seves declaracions, el president de l'ACU, Lluís Ferreira, va compartir a les xarxes socials un text en on fa saber que des de l'associació lamenten que "Govern enganyi la ciutadania amb informació parcial, donat que sap perfectament que el nou impost repercutirà en el preu final i que s'excusin amb un acte de fe, dient que els importadors ho poden assumir, 'el que vindria a ser manar a casa dels altres'. O donar rodes de premsa on manifesten que no s'apujaran els impostos, però obviant la creació de noves taxes". També lamenten que "no s'informi la ciutadania que des del mateix Govern s'ha realitzat alguna trucada a l'ACU volent 'aconsellar' el què hi hauria de dir o no el document de recollida de signatures i fa la sensació que volen incloure intencionadament a tothom com si estiguessin en contra de la taxa, quan des de l'associació el que es demana és que es posposi la implementació d'aquesta taxa i no pas l'eliminació d'aquesta. Cosa que pot veure qualsevol persona que vulgui a la nostra web, 'no cal fer fotos del document a les benzineres'. Així també lamentem que el Sr. Jover es proclami portaveu del Consell General donat que és a qui va dirigida la nostra petició". Ferreira afegeix que l'ACU resta a la disposició de Govern per aclarir qualsevol malentès.\nEn una altra fil de Twitter fet aquest migdia, Ferreira posa en relleu que "si Govern diu que la nova taxa de carboni anirà dirigida al transport públic, 'que és on diuen que enganyem la gent' com és que l'FMI diu que aquesta taxa anirà destinada a reduir l'endeutament?". En aquest sentit, pregunta si el "Govern i Jover van ocultar de forma intencionada aquesta part?" i afegeix que demanaran fer la recollida de signatures a Andorra Telecom, FEDA, l'edifici de Govern o l'hospital" donat que "es pregunta per què no la fem a les parades de bús".\nSi govern diu que la nova taxa de carboni anirà dirigida al transport públic "que és on diuen que enganyem la gent" com és que l'FMI diu que aquesta taxa anirà destinada a reduir l'endeutament?\n— Lluis Ferreira (@ferreira_lluis) May 6, 2021\nEl ministre de Finances va contestar ahir sobre la reducció del marge de beneficis que denuncien els importadors, que “amb l’actual fiscalitat, i repercutint el cost de la taxa en el preu, el marge de beneficis respecte als països veïns és més elevat que fa deu anys”. “Crec que els ciutadans, abans de prendre la decisió de signar han de tenir tota la informació disponible”, va sentenciar el ministre.\nJover va optar per fer pedagogia i explicar, una vegada més, el destí finalista que té la taxa dels hidrocarburs. “Aquests diners aniran destinats a finançar el fons verd. Aquest és un compromís que té el Govern amb el medi ambient i la transició ecològica.” “Aquests diners, per exemple, serviran per poder oferir unes tarifes més econòmiques per al transport públic”, va afegir el ministre, que va posar d’exemple que “els joves que no estan estudiant i que per tant no es poden acollir al bus lliure podrien tenir una tarifa de 30 euros indefinida, que suposa una rebaixa d’entre el 50% i el 80%”. “Estem parlant que aquests són uns avantatges molt importants per a les persones del país”, va remarcar Jover.\nQuim va dir..La normativa andorrana es mes estricta que la Noruega, obliguen a unes normes caríssimes, demaneu també als propietaris de pisos, tallers de cotxes, restaurants, etc....\nEl cost de tot al nostre país es caríssim !\nLa senyora Calvó amd el seu fanatisme ecològic hi te alguna cosa a veure.\nQuim, el problema d'arrel de totes aquestes decisions erràtiques constants prové dels nostre sistema polític.\nEl canvi generacional dels membres del Consell General, utilitzen el Currículum Vitae i l'afiliació a un partit per anar pujant glaons fins arribar a la punta de la piràmide o Torre de Pisa.\nLa majoria entre ells no han fundat empresa alguna, ni s'han mogut de la casa estatal, no tenen la comprensió exterior del negoci. A part d'alguns que ja sabem que s'han fet lleis a mida per tapar deutes amb l'excusa de la COVID.\nAquesta gent ens està portant al precipici i no tenim marxa enrere ni la mamá CE que ens subvencioni com els nostres veïns.\n#19 Tota la raó\nNo utilitzeu així a la gent sup va dir..Sup senyors de les benzineres, no utilitzeu així a la gent. No demaneu als vostres empleats que diguin que el gasoil o la gasolina pujarà 20-30% perquè òbviament ho faran per no perdre la feina tot i ser una falsedat. Sr. Ferreira (no dic Sr. de l'ACU perquè ha quedat clar a qui defensa), deixi ja de ser el titella d'un sector privilegiat. Sap vosté quanta gent ha d'agafar el bus, sap quanta gent necessita el bus per poder anar a treballar des de parròquies no centrals (recordem la problemàtica dels pisos)? Doncs tots ells són gent que necessita d'ajuts al transport públic perquè no tots tenim els mateixos recursos. Aquí s'està debatent com si fos una guerra per 3 cèntims d'euro. Saben que a Espanya s'està parlant d'una puja de 10 cèntims d'euro? Els hi semblaria bé aquesta pujada? Per cert, aquest marge del '20%' que diuen les benzineres que volen mantenir, perquè no expliquen com ha augmentat en 10 anys, amb la pujada dels impostos a França i a Espanya, i l'estabilitació aquí.\nTotalment d'acord. A més, qui parla de qualitat; estem parlant de que els impostos han pujat arreu i aquí no. On han anat aquests diners si el diferencial s'ha mantingut? A la buchaca de les gasolineres! Però és clar, aquí no els hi ha molestat que els ciutadans paguessin aquests increments de marge. I on era el Sr. Ferreira llavors?\nJosep l'altre va dir..Mateix preu i amb un IVA del 21%, però no hi ha marge . . .\nEls impostos són un tema de solidaritat, paraula desconeguda per molts.\nLa normativa andorrana es mes estricta que la Noruega, obliguen a unes normes caríssimes, demaneu també als propietaris de pisos, tallers de cotxes, restaurants, etc....\nJosep va dir..Ja és al mateix preu que a Guissona.\nEl producte no es el mateix, les low cost no tenen auditius que les marques d'Andorra que obliguen.\nEls importadors portaran carburant de mala qualitat.....\n#16 No utilitzeu així a la gent sup\nSup senyors de les benzineres, no utilitzeu així a la gent. No demaneu als vostres empleats que diguin que el gasoil o la gasolina pujarà 20-30% perquè òbviament ho faran per no perdre la feina tot i ser una falsedat. Sr. Ferreira (no dic Sr. de l'ACU perquè ha quedat clar a qui defensa), deixi ja de ser el titella d'un sector privilegiat. Sap vosté quanta gent ha d'agafar el bus, sap quanta gent necessita el bus per poder anar a treballar des de parròquies no centrals (recordem la problemàtica dels pisos)? Doncs tots ells són gent que necessita d'ajuts al transport públic perquè no tots tenim els mateixos recursos. Aquí s'està debatent com si fos una guerra per 3 cèntims d'euro. Saben que a Espanya s'està parlant d'una puja de 10 cèntims d'euro? Els hi semblaria bé aquesta pujada? Per cert, aquest marge del '20%' que diuen les benzineres que volen mantenir, perquè no expliquen com ha augmentat en 10 anys, amb la pujada dels impostos a França i a Espanya, i l'estabilitació aquí.\nVeig q el dialeg ja no está gaire de moda pero insultar la gent o amagar informacio a l.estil Monedero no es la millor manera de fer punts per les properes eleccions.\n#14 Josep l'altre\nMateix preu i amb un IVA del 21%, però no hi ha marge . . .\n#13 Castellano Comunero\nS'ha associat l'ACU amb l'associació de carburants ? Veu normal que ens presentin la fulla per signar, amb el logotip de l'ACU, els empleats de les benzineres ? I que ens ho possin als nassos quan ens porten el gasoil de calefacció a casa ? Quins protocols d'actuació tindrá aquesta associació pretesament de consumidors i usuaris quan tingui una diferencia amb l'associació de importadors de combustibles ? O ja sap que no tindrá mai cap conflicte ?\nEl passat mes d'abril, van comparèixer de forma conjunta els dos prestanoms del ministeri de finances per felicitar-se mútuament der la excel·lent rebuda pels mercats internacionals de la emissió de deute públic del govern d'Andorra. Es van vanagloriar de que la demanda havia triplicat la oferta.\nCom a element de reflexió i per demostrar que aquest senyor no sap de que parla, direm que Alemània paga els seus bons a 0,22% a 10 anys, França a 0,137, Espanya a 0,45%. Andorra els a col·locat a 1,25%. Ara que surti a dir que no sabem comptar i que la gent menteix.\n#11 Hipocresia oficial\nCada cop que Govern pren una decisió, puja el preu: combustible, habitatge, aparcaments,... Digueu-ho clarament: amb cotxe circulant i pis comprat, només els rics.


Un viatge diferent, l'adopció.: El paradís...\nHa escrito Laura el 12/21/2008\nCap, de segur! :D\nVeig que t'agrada viatjar... A mi m'encata també! jo no tinc un lloc que digui aquest és el meu paradís, sí però llocs que per un motiu o un altre els he trobat captivadors o especials. Un d'aquests moments va ser fa 2 estius quan vaig poder veure dos catxalots i centenas de dofins saltant al nostre costat, feia moolt de fred però em vaig posar a l'aigua, no m'ho hagués perdonat!!!\nOdio veure els animals en zoos o aquaris! Segur que el Serengueti és "lo más"!\nSi Nür, estic molt millor, gràcies... torno a estar positiva, sé que tot anirà bé.\nNo suportes veure animals en aquaris Victoria? jejeje... algun dia t'explicaré a què em dedico.\nQuan et deia això pensava en l'aquari del zoo de BCN em va posar trista... i el de València també. Recordo les belugues a València i els pobres dofins donant tombs com lelos...\nDe totes formes mentre l'animal no pateixi...


RONDA DE CERVESES AL PATIO VIRTUAL: Un exemple del "new speak" actual\nPublicat per Enric a 11/30/2007\nEfectivament. Tu, en aquest cas, vas reaccionar immediatament, però hi ha una quantitat innombrable d'ocasions en què no reaccionem perquè estem immersos en usos capciosos i contaminats del llenguatge. No es tracta només del discurs totalitari, sinó també d'altres: o és que no estem contaminats fins a les orelles de discurs mercantilista ultraliberal? El mateix concepte de "capital humà" es podria entendre així. I de segur que els contertulians en podrien afegir més. Aquesta atenció als contagis de discurs, que recorde jo també del passatge de Kertész que cites, apareix en molts altres pensadors lúcids. Recorda quan Milosz deia allò que "el material humà no es deixa considerar com a tal". O la fabulosa col·lecció de "contagis" que recull Viktor Klemperer en el seu LTI. Lingua Tertii Imperii. De fet, el corrent actual del "language awareness" de Fairclough e tutti quanti és un intent acadèmic de mantindre encesa aquesta flama. I, per cert, jo crec que el llenguatge políticament correcte i els eufemismes de camuflatge són exemples del mateix: violència simbòlica invisible i, doncs, assumida acríticament, "naturalitzada".\nSebastià Moranta ha dit...\nLa reflexió d’Enric Gil la trobo prou intel•ligent. Ara bé, és probable que el sintagma ‘capital humano’ entri –sense gaires més implicacions– dins la categoria del clixé periodístic, com un instrument per a sortir del pas en mans de reporters atrafegats a la recerca desesperada de sinònims, expressions equivalents i llocs comuns amb pinta d’agudesa estilística. No faria falta recordar que totes aquestes expressions postisses acostumen a ser en castellà, i els (pocs) mitjans catalanoescrivents es limiten a calcar-les i santes pasqües. Un dels que més m’agrada és ‘espectro político’ (molt adequat si tenim en compte el panorama polític ibèric, més o menys espectral o fantasmagòric segons cada lloc). Altres com les ‘merecidas vacaciones’ o ‘la antesala de los Oscar’ (referit als premis Golden Globes) ja les tenim tan interioritzades que ni tan sols ens criden l’atenció. Però vaja, no negaré que alguns d’aquests casos puguin convidar a l’especulació filosòfica.\nJo crec que l'explicació de Sebastià és correcta, però que no es contradiu ni gens ni mica amb la interpretació de l'Enric. No sols són compatibles, sinó que fins i tot hi pot haver una relació de causalitat recíproca. Vull dir, que la recerca i la invenció de sinònims es fà clavant la mà en camps semàntics concrets, i les metàfores resultants poden estar motivades (i, de fet, ho estan) per una estructura profunda en la qual es troben naturalitzades assumpcions inconscients de caràcter ideològic. A banda que en aquest cas no era un periodista qui parlava, sinó un pretès educador, és obvi que darrere d'aquest llenguatge no hi ha reflexió filosòfica, ni politològica, ni antropològica, ni res de res. Com havia d'haver-n'hi, pobrets meus, si amb prou feines saben on tenen el nas! El que hi ha són metàfores que actuen de manera cognitiva, inconscientment i preverbal, sobre la mentalitat de qui les empra. Sóc enemic de la imbecil·litat aquesta del "llenguatge no sexista" ("tots els companys i companyes que hi estiguen interessats i interessades"...), però estic convençut --i està més que comprovat-- que el llenguatge no és només un instrument neutre, sinó que nosaltres també som instruments del discurs. Una cosa són les creences que creiem tenir, i una altra són les creences que ens tenen, i aquestes darreres només es deixen entreveure a través de lapsus com el del "material humano". Una metàfora, per cert, inventada al segle de l'enginyeria demogràfica i de la mercantilització física del cos humà. És clar que ells no ho saben ni ho admetrien de cap de les maneres, però "material humano" enllaça pel sentit amb aquelles piles de cabells humans que hi ha a Birkenau. Pot parèixer una exageració, però no ho és. Ni tan sols la variatio synonymica no s'escapa d'aquestes associacions... Insistesc: l'observació de Sebastià no és incompatible amb el language awareness.


Mapa de recursos » Salut i Benestar » Ajuts i prestacions econòmiques\nPortada > Salut i Benestar > Ajuts i prestacions econòmiques\nProjecte "Compartint taula"\nÉs un projecte que es realitza a través de l'entitat Fundació sociosanitària de Manresa, la qual ofereix àpats gratuïts, al migdia, en dos dels seus establiments per a persones grans . Aquest servei e ... [+]\nPrograma d'ajuts econòmics individualitzats\nPretén proporcionar ajuts puntuals per cobrir necessitats bàsiques a aquelles persones i famílies que ho necessitin.\nAquest programa és una eina de suport econòmic al treball social. Es realitza a ... [+]\nServei de recursos bàsics de Càritas\nEl servei de recursos bàsics forma part gairebé de tots els nivells de Càritas, oferint recursos de primera necessitat a aquelles persones o famílies que ho requereixin. Aquests recursos es fan efec ... [+]\nL’objecte de la convocatòria és l’atorgament d’ajuts individuals per a la utilització del servei de menjador per alumnes escolaritzats en els nivells de cicle inicial, primària i secundària de les esc ... [+]


El Pla Educatiu d'Entorn de Castelló busca alternatives per promoure la cohesió - Empordà\nEl Pla Educatiu d'Entorn de Castelló busca alternatives per promoure la cohesió\nLes activitats han de permetre mantenir les mesures de seguretat de la Covid\nEl Pla Educatiu d'Entorn (PEE) d'enguany també s'ha vist afectat per la pandèmia de la Covid-19. I és que l'objectiu d'aquesta proposta és la de cohesionar els alumnes de diferents grups, edats i centres, una acció que les mesures preventives i les recomanacions per frenar la pandèmia, desaconsellen.\nEls diferents agents que integren el PEE ja han posat fil a l'agulla per tal de poder oferir activitats que tinguin cabuda en aquesta nova normalitat, i ahir es va celebrar la primera comissió representativa del curs, on es reuneixen tots els membres de la comunitat educativa,es presenta el Pla Anual d'Actuacions i aproven la memòria del curs passat.\nAnna Massot, regidora d'Ensenyament, explica que «hem començat la revisió de les activitats abans. L'any passat vam haver d'anul·lar moltes activitats, com el casal del Puigmal, en vam deixar algunes a mitges, com escriure contes per relleus, i en vam poder realitzar altres, com els tallers d'estudi i altres serveis socioeducatius».\nEnguany, doncs, han repensat totes les activitats i la regidora lamenta que «n'hi ha que no podem tirar endavant, com el Consell d'Infants, perquè reuneix alumnes de classes, cursos i centres diferents». Aquesta és una de les activitats que queda en parèntesi, en el que sembla un altre curs marcat per la normativa de prevenció de contagis de la Covid-19.


Educació presenta el Pla de foment de la lectura - Culturàlia\nEducació presenta el Pla de foment de la lectura\nDimecres, 1 de desembre de 2021 - 03:10h\nLa ministra d’Educació i Ensenyament Superior, Ester Vilarrubla; la directora d’Inspecció, Qualitat Educativa i Recursos Humans, Marie Pagès; el coordinador del grup de recerca sociològica d’Andorra Recerca + Innovació (ARI), Joan Micó; i el tècnic pedagògic del Ministeri d’Educació i Ensenyament Superior, Iñaki Rubio; han presentat aquest dimarts el Pla de foment de la lectura entre els escolars d’Andorra 2021-2025.\nTal com han explicat Vilarrubla i Pagès, es tracta d’un projecte transversal que té als centres educatius com a agents de referència per a la promoció de la lectura i que compta amb la implicació del sector cultural i literari. L’objectiu és mantenir el nombre de lectors entre els 12 i els 18 anys, ampliar la socialització de la lectura i fomentar el gust per llegir. Els destinataris són els alumnes, els centres educatius i els docents.\nAmb aquesta motivació es duran a terme diferents accions i mesures d’entre les quals es destaquen, per exemple, l’ampliació de recursos pedagògics, la diversificació d’estratègies de foment de la lectura o la revisió dels plans lectors del centre. A més, Iñaki Rubio ha avançat que es preveuen organitzar unes jornades d’intercanvi entre sistemes educatius per compartir recursos i propostes, així com fomentar encara més els intercanvis amb el sector cultural mitjançant accions conjuntes o generant connexions entre els centres educatius i les biblioteques.\nEn els treballs previs per desenvolupar el pla es destaca l’Enquesta sobre els hàbits lectors dels escolars, que ha presentat Joan Micó durant la mateixa roda de premsa d’aquest dimarts. L’objectiu de l’enquesta és conèixer la situació de l’alumnat de segona ensenyança, batxillerat i Formació Professional de tots els sistemes educatius d’Andorra en relació amb la lectura. Pel que fa a la metodologia, s’ha realitzat amb un qüestionari autoadministrat per Internet des dels centres educatius als alumnes de segona ensenyança entre l’1 de febrer i el 25 d’abril del 2021, quan es van recollir un total de 3.650 enquestes vàlides.\nLes conclusions de l’enquesta han estat una baixa socialització de la lectura amb poca presència en la vida dels adolescents i una pèrdua d’interès del lector adolescent, tant en l’acadèmica com en la recreativa. A més, s’ha detectat una correlació positiva que determina que els alumnes amb hàbits lectors i amb bons resultats acadèmics.


Cinema d’estiu – Biblioteca Montserrat Roig\nEn aquest estiu tan atípic, des de la biblioteca et proposem una selecció de pel·lícules que et transportaran a històries i paisatges estiuencs.\nAmb l’arribada de la canícula s’obre un parèntesi, un temps que ens convida a viure a un altre ritme, mandrejar a l’ombra o passar-se el dia en remull, viatjar o quedar-se a la ciutat, fer noves amistats o recuperar-ne de velles, treballar en una feina de temporada o gaudir d’un campament envoltat de natura, anar de festa en festa amb la música ben forta o enamorar-se perdudament. Cada estiu és (o era) una nova aventura. I el cinema ens ho ha mostrat en nombroses ocasions.\nA la biblioteca hem fet una tria de pel·lícules per capbussar-te en l’estiu. N’hi ha de tota mena, des de comèdies indies, fins a aventures adolescents, des de cinema d’autor a melodrames clàssics de Hollywood, de musicals plens de ritme a drames per als qui l’estiu no és sinònim d’alegria. Vine a la biblioteca, tria la teva pel·lícula i gaudeix de l’estiu acompanyat de bon cinema.\nActualitat, Biblioteca, Cinema, Fons, Recomanacions\nCinema, estiu, exposicions de fons, Recomanem


Apartment Medak Zrnovnica Zrnovnica Croàcia - Ofertes d'hotels amb els MILLORS DESCOMPTES EN LÍNIA\nRakite 53, Zrnovnica, Zrnovnica, Croàcia, 21231 - Veure al mapa\nMés informació sobre Apartment Medak Zrnovnica\nTant si es tracta d'un viatge de plaer com si és de negocis, Apartment Medak Zrnovnica és una elecció d'allotjament magnífica quan visiten Split. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Split. Els clients de l'hotel poden gaudir de transport hotel/aeroport, habitació familiar, instal.lacions de barbacoa, lloguer de cotxes, servei de llançadora.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix moltes oportunitats d'oci úniques, com camp de golf (a 3 km), jardí. Si buscau un allotjament còmode i adequat a Split, faci de Apartment Medak Zrnovnica la vostra llar.


22 | noviembre | 2012 | "El contrapunt badaloní"\nEleccions de doble agenda\n22 noviembre, 2012 Christian Carneado\tDeja un comentario\nAquest diumenge exercim el nostre dret a decidir. A ningú se li escapa que són unes eleccions importants, però no unes eleccions plebiscitàries.\nDiumenge escollirem al proper govern de la Generalitat que haurà d’aprovar un pressupost per al proper any 2013. Aquest no serà el pressupost de la independència, ni del dret a decidir, ni el de l’estat propi, serà el pressupost que escollirà els diners públics destinats a educació, a sanitat, a serveis socials i a ocupació.\nAquestes són unes eleccions de doble agenda, la social i la nacional, la primera fonamental i la segona important. És comprensible que hi hagi forces polítiques que apostin per una agenda més social, d’altres que situïn l’accent en l’agenda nacional, i d’altres que fan un mix entre l’una i l’altra, però el que resulta incomprensible és veure com la dreta espanyola no aposta ni per l’una ni per l’altra, tan sols per una involució social i nacional basada en el desmantellament de l’estat de benestar i en la recentralització.\nVeig estupefacte com el partit que ara governa Catalunya necessita demanar a les classes treballadores, aquelles a qui més ha perjudicat, un majoria extraordinària per assolir un estat propi, mentre les elits financeres, que han estat les més beneficiades de les seves polítiques (evasió fiscal i eliminació de l’impost de successions) se li giren en contra. Sembla que la dreta catalana del Sr. Mas ha fet evolucionar el leitmotiv del despotisme il·lustrat a termes més propers al “Nada para el pueblo, pero con el pueblo”.\nL’endemà de les eleccions els ciutadans voldran un govern que generi les condicions necessàries per crear llocs de treball, que torni l’educació i la sanitat a nivells de qualitat dignes i que compleixi amb la Llei catalana de l’habitatge pel que fa als desnonaments. El que la dreta d’aquest país no entén és que la veritable independència és tenir una llar i una feina per poder ser lliures, i no interdependents de la família, dels amics o de la caritat.\nPer tant, el primer que demanaria al proper govern és l’aplicació d’un pla de xoc social, perquè les decisions s’han de prendre en llibertat, i la pobresa no ens fa lliures, aquestes famílies que es troben abocades a la pobresa i que suposen més del 30% de la societat catalana, també tenen el dret a votar en llibertat.\nQuan el país reuneixi aquestes condicions serà el moment del dret a decidir. Un dret democràtic que no hauria de trobar limitacions en la pròpia democràcia, i un dret que ha d’obrir o tancar la porta d’horitzons coneguts i tangibles, i no d’escenaris més propers a la mitologia que no pas a la realitat.\nRespecte al debat nacional, malauradament no és temps de moderació i serenor, és un moment de blanc o negre, d’independència o de recentralització, de guanyadors i perdedors, en el fons estem parlant dels uns contra els altres, i és precisament això el que hem d’evitar, perquè amb la divisió totes les parts perden.\nEl pacte constitucional de 1978 va ser molt important i ha donat bons resultats, però no podem viure en l’immobilisme permanent, i aquest pacte s’ha d’actualitzar des de la negociació i l’enteniment, i amb molt de respecte.\nM’agrada imaginar la democràcia com el tronc d’un gran arbre, del qual van creixent les branques i branquetes portant la sàvia democràtica fins les fulles, però hi ha un moment en que aquest arbre s’ha de podar perquè una branca molt poderosa no deixa créixer a la resta amb la força necessària, i poden arribar a assecar-se i caure. Doncs bé, a Espanya tenim una branca d’aquestes, que es diu Tribunal Constitucional, que va escapçar un Estatut de Catalunya aprovat pel Parlament de Catalunya, pel poble de Catalunya i pel Congrés dels Diputats, i ara gràcies a aquest tribunal la branca de l’Estatut vol caure a terra i fer créixer un nou arbre. Quan l’enemic de la democràcia és la pròpia democràcia, el resultat és la divisió, i això la dreta espanyola no ho vol entendre.\nÉs probable que aquelles forces polítiques que defensen la moderació i l’enteniment no siguin les més votades, però de ben segur que a mig termini seran les més determinants a l’hora d’establir projectes d’integració justa i d’enteniment d’Espanya, Catalunya i Europa.\nDiumenge és la veritable enquesta, els ciutadans votarem i decidirem per quin camí volem anar, i el govern que en resulti d’aquestes eleccions no tan sols haurà de gestionar un pressupost, sinó que haurà d’administrar uns sentiments, els sentiments de tots els catalans i catalanes.


El Mercat de Colón de València s'ompli d'oci, moda i gastronomia\nL'Orquestra de València ofereix un concert dirigit pel director valencià Roberto Forés Veses.\nEspai Rambleta compleix sis anys i ho celebra amb una àmplia programació cultural.\nEl cap de setmana arriba amb nombroses activitats dirigides a tots els públics.\nEl Mercat de Colón de València s'ompli d'oci, moda i gastronomia PRENSA MERCADO COLÓN\nL'agenda cultural i d'oci del cap de setmana arriba d'allò més completa aquest cap de setmana a la Comunitat Valenciana. Entre els plans més cridaners destaca la tornada a la 'Ruta del Bakalao' amb el retorn del compositor Wim Mertens a València, un cicle de masterclass de cineastes europeus amb la participació del guionista de 'Good bye, Lenin!', o l'edició de Falles del Soc del Mercat de Colón, amb un 'market' amb el millor oci, moda i gastronomia.\nL'emblemàtic mercat valencià celebra aquest divendres i dissabte l'edició més fallera del seu soc, en la qual unirà oci, gastronomia i comerç en "un dels 'markets' més interessants de la ciutat", en el qual es podrà adquirir "detalls originals i productes de primera línia de diferents sectors com moda, complements, artesania i decoració".\nAquest dissabte té lloc també a València una masterclass per part del guionista Bernd Lichtenberg, guanyador del premi al Millor Guió Europeu en 2003, en el marc del cicle que impartiran diversos guionistes europeus en la ciutat.\nAniversari d'Espai Rambleta\nMozart també apareix en el 'planning' d'aquest cap de setmana, ja que el director valencià Roberto Forés Veses, actual titular i artístic de l'Orquestra d'Auvèrnia a França, es posarà aquest divendres al capdavant de l'Orquestra de València, per a dirigir un programa en el qual destaquen les quatre àries de concert 'Alma grande e nobil core', KV 578, 'Bella mia fiamma, addio', KV528, 'Vado, ma dove?', KV583 i 'Misera, dove son', KV 369 de Wolfgang Amadeus Mozart.\nI de Mozart a la 'Ruta del Bakalao', amb la tornada a València del compositor i músic belga Wim Mertens al Teatre El Musical aquest dissabte, creador de temes com 'Maximizing the audience' o 'Struggle for Pleasure', que van triomfar en les discoteques d'aquesta mítica ruta.\nA més, el centre cultural de la Rambleta compleix aquest divendres sis anys de vida i per a celebrar-ho ha preparat una programació que realitza un viatge cultural i d'homenatge al Mediterrani per la seua riquesa i diversitat cultural. Teatre, música, cinema, literatura, arts plàstiques, pensament i gastronomia nascuts a la seua vora integren l'oferta de tot el cap de setmana i altres dies del mes de març.\nEl teatre també té un lloc en l'oferta cultural del cap de setmana amb 'La Tristesa dels Ogres', que proposa en el Teatre Principal un 'zàping' sobre l'adolescència amb històries traumàtiques.\nA més, el Teatro Círculo de Benimaclet acull 'Electra (llamando a las puertas de Dunblane)' d'Eurípides aquest dissabte i diumenge, amb la direcció de Pablo Corral, que ens posa davant la necessitat que té l'ésser humà, quan se sent agraviat, de necessitar una justícia que li repare el dany rebut, justícia que quan repara ell mateix, es converteix en venjança.\nDones en el feixisme espanyol\nEnfront de la visió purament masculina que se'ns ha transmés sobre la guerra i posterior dictadura, amb 'La Sección' observarem en el Teatre Arniches d'Alacant aspectes de l'esdevindre de les vides de tantes dones les vides de les quals van estar marcades per unes imposicions educatives-polítiques-religioses i de gènere que van tindre un calat profund en la societat espanyola del moment.\nEl dissabte és el torn de Paco Muñoz, que ofereix un recital per a presentar algunes de les cançons del seu últim CD en un concert en l'Arniches.\nFinalment, l'Institut Valencià de Cultura ofereix en el Museu de Belles Arts de Castelló una col·lecció de retrats que constitueixen una mostra de personatges bíblics procedents de la Setmana Santa Marinera de València.


Reformar el sistema de pensions i garantir el seu finançament per al futur. Aquest és el treball que s'ha posat en marxa amb la primera presa de contacte de la Comissió del Pacte de Toledo entre representants de la patronal i els sindicats amb la intenció d'accelerar un acord entre els partits polítics que permeti reformar el sistema de pensions.\nTant els representants sindicals com els de la patronal han coincidit en les primeres jornades de treball en què la reforma és necessària i que els primers passos s'han de donar a la introducció d'alguns canvis en el sistema de finançament.\nLa primera recomanació que s'ha fet a el Govern és que s i acabi de manera urgent amb el desfasament entre ingressos i despeses de el sistema de pensions i que sigui des dels pressupostos generals de l'Estat que es financi el dèficit de la caixa de les pensions, que actualment ronda els 19.000 milions d'euros anuals.\nEls agents socials defensen que aquest desfasament ha de ser finançat via impostos i no per mitjà de les cotitzacions socials, com es fa en l'actualitat. La Seguretat Social és l'encarregada fins ara de costejar aquest tipus de despeses i des dels agents socials es considera que els diners que s'ingressa per mitjà de les cotitzacions socials ha d'anar a parar exclusivament per finançar les prestacions socials ja que no és misió de la SS pagar aquest tipus de despeses.\nENDARRERIR LA JUBILACIÓ\nNo obstant això, tot i que la Seguretat Social deixi de finançar el sistema de pensions, el dèficit de sistema seria sent d'uns 10.0000 milions d'euros. La proposta dels agents socials per esmenar-és retardar de manera efectiva l'edat de jubilació per a fer-la coincidir amb l'edat legal. És a dir, que els treballadors no puguin jubilar-se abans el límit marcat per la llei.\nTant sindicats com patronal consideren que el compliment d'aquesta norma permetrà augmentar els ingressos del sistema de pensions i, com afegit, retardar l'inici de cobrament de les pensions per part dels treballadors, una manera d'estalviar despeses a el sistema.\nDes de la patronal també es va apuntar a l'opció que l'Estat fomenti la contractació de plans de pensions privats.


Actualitzada 19/10/2017 a les 10:57\n© El líder del PSOE, Pedro Sánchez\nEl Govern i el PSOE estan reunits aquest matí per tancar les mesures que, en virtut de l’article 155 de la Constitució, seran aprovades dissabte pel Consell de Ministres abans de ser remeses al Senat. Fonts de l’Executiu han confirmat aquesta trobada, encara que no han especificat qui són els interlocutors per ambdues parts.\nEl Govern ha decidit aplicar l’article 155 després de rebre la carta del president català, Carles Puigdemont, i constatar la seua "negativa" a atendre el requeriment que l’instava a restituir l’ordre constitucional alterat. Puigdemont diu en aquesta missiva al president de l’Executiu, Mariano Rajoy, que "si el Govern de l’Estat persisteix a impedir el diàleg i continua la repressió", el Parlament "podrà procedir, si l’estima oportú, a votar la declaració formal d’independència que no va votar el dia 10".\nSegons el Govern, abans de la reunió extraordinària del Consell de Ministres de dissabte està tancant "una resposta majoritària i consensuada" al desafiament secessionista amb diferents forces polítiques, a què ha agraït el seu suport.\nRivera respon a Puigdemont que cap democràcia no pot acceptar “xantatges”


Almenys 22 morts en un accident d'autocar a Hong Kong - CCMA\nAlmenys 22 morts en un accident d'autocar a Hong Kong\nAlmenys 22 persones han mort i 20 han resultat ferides en l'accident d'un autocar de dues plantes que ha sortit de la calçada i ha xocat a 50 metres de la via, segons el balanç ofert pel portaveu del govern de Hong Kong. Quatre pacients es troben en estat crític, mentre que dotze tenen ferides greus i un altre està estable. L'estat dels altres tres no s'ha precisat de moment.\nDe moment es desconeix la causa de l'accident, que ha passat a l'autovia de Tuen Mun, a l'oest de Kowloon, segons la policia. Els testimonis han indicat que l'autocar ha topat abans de sortir de la via en una zona amb pendent, cosa que ha fet que alguns passatgers hagin sortit disparats i altres s'hagin quedat tancats.


A TELÓ BAIXAT: L’ART O LA VIDA\nL’ART O LA VIDA\nD’Ever Blanchet a partir de les cartes a Theo.\nHi ha creador@s que tenen un compromís tal amb la seva obra que va més enllà del seu propi ser, de la seva vida. L’art viu en ell@s d’una manera tan intensa que la resta de mortals només podem quedar-nos bocabadats, fascinats. Uns pocs van admirar aquesta potència creativa en Van Gogh, al seu moment. D’altres, els més, el van titllar de boig, precisament per la incapacitat d’entendre, no ja el seu art, sinó la passió de la seva existència. Qui menysprea la vida, qui sent una força superior que la mera existència és titllat de boig. No és la primera vegada que passa i malauradament no en serà la última.\nPerò, qui és realment el boig?\nVincent Van Gogh va intentar explicar-ho en un seguit de cartes al seu germà Theo recollides en un volum que s’ha convertit en llibre imprescindible per a tothom que es vulgui dedicar a l’art, sigui quin sigui, i potser també de lectura obligatòria per qualsevol altra persona.\nSentint les Cartes a Theo, no podem deixar de pensar en tantes equivalències entre la pintura i el teatre. De vegades un sent la temptació de preguntar-se: Tant d’esforç... Si no que almenys la pintura queda, allà està, com els quadres de Van Gogh avui dia tant cotitzats.\nEver Blanchet va fer una versió teatralitzada de les Cartes a Theo, que ara, juntament amb Maria Clausó replantegen amb un format acompanyat d’imatges de videoart que signa Nito Cilintano. Un nou espectacle amb el mateix actor, Jaume Garcia Arija, que es transforma talment en el pintor, tal és la simbiosi entre l’un i l’altre, en un difícil monòleg on el pintor teoritza sobre la vida i sobre l’art. Però també sobre qüestions més mundanes del seu entorn, de les persones que poblen el seu entorn i la seva imaginació, de la natura (els famosos gira-sols, els lliris), de l’”artisteig” de l’època (Guaguin, Cézanne, Degàs, Toulouse-Lautrec...), de dones... Un pintor humà, malgrat tot. Garcia Arija “pinta” els quadres en escena a mans plenes, com ho faria Pollock anys més tard, i aquests apareixen esbiaixats, escapçats, complerts, entrellaçats a la pantalla. Les imatges acompanyen i il·lustren el text. I el text arriba coreografiat en una gestualitat precisa i arremolinada a través de l’intèrpret-pintor.\nUn bon treball, honest i rigorós.\nPublicado por Teresa Petit en 12:14:00


Per citar aquest document: https://ddd.uab.cat/record/133992\nResum: La matèria aprofundeix en l'estudi de la lingüística diacrònica, aplicada a la llengua anglesa. Es nodreix de l'assignatura Història de la Llengua Anglesa I, cursada el semestre anterior, i de les assignatures en matèria de lingüística sincrònica cursades en els dos cursos anteriors. L'assignatura proporciona la preparació necessària per a algunes assignatures de formació complementària, tant en matèria de lingüística, com de literatura. En completar l'assignatura, l'estudiant podrà: Descriure i aplicar els fenòmens i processos de la lingüística històrica. 1 Història de la Llengua Anglesa II 2015 - 2016 Analitzar i descriure les característiques fonològiques, morfològiques i sintàctiques de cada estadi de la llengua anglesa. Aplicar els coneixements adquirits a textos representatius de cada estadi de la llengua anglesa amb l'ajuda del diccionari etimològic i, si s'escau, d'un glossari.


Dr. PONS FERRAN, PERE\nSóc doctor en Biologia per la Universitat de París 6 i Professor Agregat de la Universitat de Girona (UdG) des del 2006. Faig docència a assignatures als graus de Biologia i de Ciències Ambientals: Gestió de Fauna, Recursos Faunístics i Pràctiques de Zoologia/Diversitat Animal. Així mateix, sóc professor del màster de Canvi Ambiental Global i del de Patrimoni. Porto també estudiants en TFG, TFM i tesi doctoral en temàtiques relacionades amb l’estudi i la gestió del medi natural. Com investigador sóc el coordinador del Grup de Recerca Consolidat sobre Pertorbacions Ecològiques i Comunitats Animals Terrestres (2017 SGR10), i del Grup de Recerca en Biologia Animal (GRCT-18) de la UdG. Sóc autor de 51 articles científics en revistes del SCI, 8 articles en revistes científiques no SCI, un llibre i 13 capítols de llibre, i he dirigit 7 tesis doctorals.\nEls meus interessos de recerca abasten l'ecologia i la conservació de la biodiversitat i la meva investigació més recent pretén entendre els efectes de la gestió del bosc cremat en els serveis ecosistèmics i en les poblacions animals. Els resultats de l’equip han posat de relleu efectes positius i negatius d’aquestes tales en espècies amenaçades d’ocells i hem demostrat la rellevància per l’ecosistema de deixar restes de fusta. En concret, generar apilaments de branques durant la tala incrementa la diversitat d'aus, concentra els ocells frugívors i la pluja de llavors que generen amb les seves deposicions, i afavoreix l'abundància de plantes amb fruit carnós. Amb el projecte Anifog hem mesurat el retard en la recuperació post-incendi de la vegetació i de poblacions d’ocells deguda a l’aridesa així com els efectes de les tales de boscos cremats en cigales, rosegadors i moviment d’aglans per ratolins. També hem alertat dels problemes de conservació que genera la tala dels boscos cremats al sud d’Europa i hem generat un Manual de bones pràctiques de gestió forestal postincendi en tres idiomes. Actualment n’estem testant experimentalment les seves recomanacions. Alhora, iniciem una línia de recerca per avaluar el paper dels llegats biològics en la recuperació de la biodiversitat després del foc. Un dels seus objectius és proporcionar recomanacions tècniques sobre la preservació d’aquests llegats a escala de paisatge.\nPER ANAR A LA MEVA PÀGINA PERSONAL DE RECERCA CLIQUEU AQUÍ


lo carrer del riu: 19/07/2009\nJoan Ridao demana a Zapatero una reunió per explicar el canvi de model econòmic i perquè 'doni explicacions sobre la crisi'\nEl secretari general d'ERC i portaveu del partit al Congrés, Joan Ridao, ha demanat al president del govern espanyol, José Luis Rodríguez Zapatero, que impulsi una ronda de reunions amb els portaveus parlamentaris per 'afrontar les reformes estructurals de l'economia', 'donar les explicacions que s'ha estalviat al Congrés sobre la crisi econòmica' i 'apuntar les línies mestres dels Pressupostos Generals de l'Estat'. Ridao ha recordat a Zapatero que hi ha una resolució aprovada en el debat de política general a proposta d'ERC per 'afrontar reformes estructurals' que proposa la participació dels agents socials, grups polítics i comunitats autònomes, resolució que 'encara no s'ha impulsat'.\nRidao ha defensat la reunió perquè 'Zapatero no pot reunir-se únicament amb Rajoy per plantejar el canvi de model econòmic i deixar de banda la resta de líders de les formacions polítiques amb representació parlamentària'. El portaveu independentista considera 'necessari' conèixer també les línies mestres que marcaran els pròxims Pressupostos Generals de l'Estat i li ha recordat al PSOE que 'la fràgil aritmètica parlamentària' de què disposa 'fa necessària' la negociació amb tots els grups.\nTrenta anys d'aplecs sota el Pi de les Tres Branques\npi de les 3 branques 190709 CATinfo\nEl tercer diumenge de juliol, el monumental Pi de les Tres Branques que s'aixeca al pla de Campllong (Berguedà) es converteix en el protagonista d'un dels aplecs independentistes més veterans del país. La jornada comença a les onze del matí i inclou parlaments, cercaviles, actuacions musicals i ballada de sardanes, la lectura del poema Lo Pi de les Tres Branques de Jacint Verdaguer i els actes patriòtics sota el Pi Vell i el Pi Jove.\nA només 200 metres del Pi Vell, un altre pi de tres branques i de vint metres d'alçada, l'anomenat Pi Jove, ha agafat el relleu de la simbologia de la lluita per la unitat dels Països Catalans.\nCom ja és habitual aquests últims anys, als peus del Pi Vell s'han llegit missatges de representants culturals de tots els Països Catalans: Acció Cultural del País Valencià, Obra Cultural Balear i Òmnium Cultural. L'aplec també ha rebut les adhesions de desenes d'entitats culturals del Principat, el País Valencià, les Illes, Catalunya Nord, la Franja, Andorra i l'Alguer, a més d'Occitània.\nLa diada del Pi de les Tres Branques, al voltant del pi declarat arbre monumental per la Generalitat el 1987, és organitzada pels ajuntaments de Castellar del Riu i de Berga, el Casal Panxo i els Geganters d’Espinalbet.\nEl Pi de les Tres Branques va morir a principis del segle XX. En aquests moments, l'arbre, un pi roig, està 'molt malament, tot el lloc abandonat i de la mà de Déu', diu l'alcalde de Castellar del Riu, Ramon Cabra. Lamenta que 'el Pi està sol i abandonat de tothom' i denuncia que 'tothom fa veure que vol fer, però ningú fa res', ni des de l'àmbit polític ni des del cultural. 'És mort', afirma de forma contundent, al mateix temps que reconeix la seva 'desesperació' per la situació actual.\n"...preguem que sia aqueix pi\nl'arbre sagrat de la pàtria." (J.Verdaguer)\nLes JERC "assolirem la independència perquè som imparables"\nEl portaveu de les JERC, Gerard Coca, ha recordat que "avui en dia encara tenim present els hereus del franquisme com el rei". En aquest sentit, el portaveu de les JERC ha remarcat que "les JERC treballaran dia a dia per fer fora la monarquia: Lluitarem contra l’espanyolisme, el franquisme i la monarquia, perquè no els tenim por", ha sentenciat. També ha afegit que el jovent independentista dels Països Catalans "som la generació que aconseguirem la independència perquè no tenim cap por i som imparables". El dirigent de les joventuts d'Esquerra ha explicat que "els joves d’avui dia no tenim cap excusa per no lluitar; no tenim cap excusa per quedar-nos casa amb els braços plegats". Per Coca, els joves que aquests dies han passat per Montblanc són hereus dels joves que fa 73 anys van haver de lluitar contra els feixistes colpistes que van aixecar-se contra la República. L’Acampada Jove 09, ha estat qualificat per les JERC com un èxit rotund tant d’assistència com d’organització. Fins a 27.000 joves han passat per l’Acampada Jove en la seva catorzena edició, la primera que s’ha celebrat a la vila de Montblanc. Aquesta xifra ha superat totes les expectatives marcades per l’organització i ha evidenciat que el festival és molt més que una simple acampada. També s'ha anunciat que el festival repetirà localització l'any vinent i també se celebrarà a Montblanc.\nEls ecologistes denuncien la poca voluntat política per descontaminar Flix\nDesprés que la comissió de seguiment de la descontaminació del pantà de Flix celebrada divendres no fixés cap data en l'inici de les obres, el Grup Ecologista de Tarragona i l'Ebre - Ecologistes en Acció de Catalunya (GETE-EAC), ha denunciat el retard d'aquestes obres, adjudicades des del març del 2008 i que havien de començar abans de l'estiu passat. Segons els ecologistes, aquest retard «incomprensible» es deu a la manca de voluntat política dels nous titulars del Ministeri de Medi Ambient de tirar endavant el projecte. A més, no comprenen que durant tot aquest temps no s'hagi preparat un pla d'emergència suficient.\nLa Federació Internacional de Fut-Tennis reconeix Catalunya\nJa són 17 els esports en què el país té presència internacional L'Associació Fut-Tennis Catalunya ha estat reconeguda per la Federació Internacional d'aquest esport, la FIFTA, com a membre de ple dret i així, Catalunya suma un nou esport reconegut més que ja arriben a 17, segons ha informat la Plataforma ProSeleccions. El Fut-Tennis és un esport que combina futbol i tennis i es juga amb una pilota de futbol, utilitzant qualsevol part del cos a excepció de les mans i els braços. El joc es practica en una pista de dimensions reduïdes, amb una xarxa que divideix en dos el camp de joc.\nEl proper 2010 ja es podrà veure la nostra selecció competir a l'Europeu de França i s'engegarà el primer campionat de Catalunya.\nAniversari del triomf sandinista a Nicaragua\nEl 19 de juliol de 1979 els comandants del Front Sandinista d'Alliberament Nacional (FSLN) entraven a Managua, amb el suport d'un ampli sector popular. Amb aquesta feta triomfava la revolució sandinista i finalitzava un llarg període dictatorial. Avui, trenta anys després de l'inici d'una de les darreres revolucions 'romàntiques', el sandinista Daniel Ortega presideix des de gener de 2007 aquest país, el segon més pobre del continent americà. Amb l'entrada a la capital de Nicaragua, els revolucionaris de l'FSLN van enderrocar el règim d'Anastasio Somoza, el darrer d'una dinastia de dictadors que governaven el país des de 1934. Tot seguit van instaurar la Junta de Govern de Reconstrucció Nacional, coordinada per Daniel Ortega Saavedra, actual mandatari del país, i es van instal·lar al govern fins el 1990, quan la líder de la Unió Nacional Opositora, Violeta Chamorro de Barrios, va guanyar les eleccions presidencials. Durant els anys de govern sandinista, l'FSLN es va aliar amb l'URSS i Cuba i va patir una guerra bruta comandada pels Estats Units, que van finançar grups armats antisandinistes coneguts com la Contra. Això, sumat a un bloqueig econòmic, va desgastar el govern nicaragüenc, que es va veure immers en escissions internes i va acabar perdent les eleccions.\nA la platja, despullats !!!\nnudisme 190709 CATinfo\nEl Club Català de Naturisme (CCN) celebra avui el Dia Sense Banyadors (DSB), que consisteix a exercir lliurement el nudisme a les zones de bany per promoure'n 'la convivència' i 'la normalització'. El designi principal és de reivindicar el respecte social per la nuesa a les platges, rius i llacs. La jornada, que vol ser lúdico-festiva, va més enllà i el CCN encoratja 'tothom que no ho hagi provat i que ho desitgi' perquè s'hi sumi. Amb motiu del DSB, el CCN ha redactat un manifest en què demana que el nudisme sigui una opció més, com ho és el banyador o el topless, que desaparegui la diferenciació entre platges nudistes i no nudistes, que se suprimeixin els obstacles reglamentaris que impedeixen la pràctica del nudisme i que es deixi de discriminar els nudistes. Reivindica, a més, el fet que el nudisme és 'socialment beneficiós perquè ajuda a reduir les diferències de gènere i a eliminar qualsevol connotació sexual de la nuesa'. També que 'la nuesa ajuda a l'acceptació del propi cos. Una persona que es despulla és una persona que accepta el seu cos sigui com sigui.'\n▼ 19 de jul. (7)\nJoan Ridao demana a Zapatero una reunió per explic...\nLes JERC "assolirem la independència perquè som im...\nEls ecologistes denuncien la poca voluntat polític...\nLa Federació Internacional de Fut-Tennis reconeix ...


Detenen un home que ha comès un furt a la platja de Calella amb el sistema “reptador” | Diari Maresme\nDetenen un home que ha comès un furt a la platja de Calella amb el sistema “reptador”\nPer Redacció , a Societat 22 de jul. de 2009\nMossos d’Esquadra i agents de la Policia Local de Calella han detingut un home per un presumpte furt a la platja del municipi amb el sistema "reptador".\nSegons fonts policials, l’autor del furt va ser enxampat "in-fraganti" a dos quarts de cinc d’aquesta passada matinada quan, després de desplaçar-se per la sorra reptant amb els braços per no ser vist, va agafar la bossa de mà d’uns turistes.\nLa policia ha informat també que en els darrers dies s’han rebut algunes denúncies per furts de bosses de mà a la platja, concretament a les nits, "quan els grups de persones romanen a la sorra tranquil·lament".\nDesprés de instruir-se les corresponents diligències, el detingut, un jove de nacionalitat marroquina i veí de Pineda, ha passat a disposició judicial. Redacció / Foto Diari Maresme


Un mar que aïlla Rajoy | Tout est à nous\nUn mar que aïlla Rajoy\nEl 20 d’octubre del 2011 ETA va anunciar l’abandonament definitiu de l’activitat armada després de 43 anys. Tot i que el “Pacte d’ Ajuria Enea” de 1988 compromet als signants flexibilitzar la política penitenciaria en aquesta situació i que durant els diàleg de pau de 1999 Aznar va apropar 200 presos a Euskadi, el govern del Partit Popular no ha mogut fitxa des de llavors. En aquests dos anys, el PNB no ha sigut especialment crític amb el PP i la seva pressió s’ha dirigit cap a l’esquerra abertzale per a què instes a ETA a fer passes unilaterals cap la fi del conflicte (entrega d’armes i dissolució).\nA la vegada, s’han succeït des de 2012 manifestacions anuals a Bilbao d’uns 100.000 assistents demanant la fi de la dispersió dels presos d’ETA i la resta de mesures excepcionals. Aquest any la plataforma “Tantaz Tanta” (gota a gota) convocava un “mar contra la dispersió” a la ciutat basca l’11 de gener. La protesta va ser prohibida el dia 10 de gener pel jutge de l’Audiència Nacional, Eloi Velasco. Els fets posteriors han transformat profundament l’escenari ja que per primera vegada el PNB s’ha sumat a les mobilitzacions de l’esquerra abertzale. La formació jertzale i Sortu van anunciar que convocaven una mobilització pels drets humans a Bilbao pel dia següent a la que es van afegir la resta de partits d’EH Bildu i la majoria sindical basca. Més de 100.000 persones van participar de la manifestació el dia 11, no es va generar l’efecte Streisand que apuntaven alguns experts perque no va haver-hi un gran canvi quantitatiu respecte anys anteriors.\nNo obstant, el gran canvi és qualitatiu i resideix en el realineament que suposa que per primera vegada el PNB, que fins ara havia tingut posicions còmodes pel govern de Rajoy en el “procés de pau”, s’hagi manifestat conjuntament amb Sortu situant la demanda del fi de la dispersió a la centralitat política (el PNB i Bildu sumen 48 dels 75 escons del parlament basc). El PSE, que es va desmarcar de la mobilització, queda en una situació complexa quan fins ara havia sigut l’aliat preferent del PNB des de que Iñigo Urkullu ocupa el lloc de Lehendakari. A més, les crítiques dels socialistes a la prohibició de l’acte de “Tantaz Tanta” deixen aïllat al PP a Euskadi.\nEl PNB assenyala l’excepcionalitat de manifestar-se junt amb Sortu. Però les decisions del ministeri d’Interior ja havien sigut criticades pel partit d’Urkullu quan el ministeri d’Interior va ordenar la detenció dels advocats intermediaris del col·lectiu de presos bascos (EPPK). Dies enrere, l’EPPK havia anunciat que assumia la legalitat penitenciaria i, per tant, accedia a solucions individuals enlloc de demanar l’amnistia i la negociació col·lectiva com fins ara. Per la seva banda, Sortu s’ha pronunciat contra pactes estables amb el PNB però pretén treballar conjuntament en aquest tema. De consolidar-se l’aliança entre les dos primeres forces basques es pot produir un escenari d’enfrontament amb el govern central com amb l’actual consulta catalana.\nEsta entrada fue publicada en enero 13, 2014 por oblancoa.


Lloguer turístic a Barcelona: així estan les coses - Api.cat\nHome Api\tLloguer turístic a Barcelona: així estan les coses\nL’enorme creixement dels lloguers turístics a Barcelona i el seu impacte a la ciutat està sent un dels temes més controvertits dels últims 2 anys. T’expliquem ‘l’estat de la qüestió’ a les notícies immobiliàries d’Api.cat\nEl que va començar sent una nova línia de negoci per al sector immobiliari i turístic, s’ha convertit en el entre de totes les mirades crítiques. Això es deu a diversos factors, com la massificació del turisme i el seu impacte a la ciutat. Però sobretot, al fet que molta de l’oferta de pisos turístics a Barcelona és il·legal. I com diu el refrany “una poma podrida, podreix totes les altres”.\nPer tenir un altre punt de vista, el dels qui ho fan bé, hem parlat amb Franck Anaïs, Managing Director de ShBarcelona, un grup immobiliari que treballa amb lloguers turístics, a més dels tradicionals lloguers temporals i lloguers d’habitatge habitual:\n“Cal tenir en compte que el lloguer turístic és relativament nou en l’àmbit urbà. Ja existia a la costa des de fa dècades, però ara s’ha imitat aquest model a les ciutats, amb molta rapidesa i facilitat gràcies als recursos i plataformes publicitàries que ens ofereix internet. Com que no existia una regulació prèvia, s’ha anat regulant sobre la marxa i segons els problemes que anaven sorgint. Per això, és normal que hi hagi un període d’adaptació per a totes les parts que genera certes tensions.”\nEls lloguers turístics no tenen la culpa de tot\nPerò les tensions entre els diferents actors del sector han arribat lluny, i hi ha hagut des de protestes veïnals, per la massificació i per incivisme del tipus de turisme que atreu part d’aquesta oferta de pisos turístics; a queixes del sector hoteler que ho veia com una competència deslleial. Sobre això, Franck Anaïs ho té clar:\n“Ara sembla que els pisos turístics tenen la culpa de tot allò dolent que passa a la ciutat, i no és així. A Barcelona hi ha al voltant de 9.600 pisos turístics amb llicència, i aquesta xifra, en relació al parc d’habitatges de lloguer de la ciutat, no fa que els preus pugin. El problema són els pisos turístics que operen fora de la llei, però és l’administració qui ha de vetllar pel seu compliment. Al grup ShBarcelona treballem exclusivament amb pisos amb la llicència, cuidem els habitatges i respectem a totes les comunitats de propietaris. Estem en total desacord amb aquells que no compleixen la normativa i no tributen per fer-ho.”\nDe fet, un estudi encarregat per l’Ajuntament de Barcelona, calcula que a la Ciutat Comtal hi ha 15.881 pisos turístics. Dels quals, només 9.606 tenen llicència i la resta (6.275) no. És a dir, que el 39,5% de l’oferta és il·legal.\nNo obstant això, els pisos turístics també tenen aspectes positius:\n“Considerem que són una oferta imprescindible, sobretot per al turisme familiar. Per exemple, una família amb nens troben més comoditat i preus més assequibles a un pis turístic que a l’habitació d’un hotel. En un pis turístic es pot estar com a casa; descansar, cuinar i controlar millor als nens. A més, com els preus són més competitius, permeten que les vacances estiguin a l’abast de més persones”, sentència Franck Anaïs.\nSegons una enquesta de APARTUR, l’Associació d’Apartaments Turístics de Barcelona, aquest seria el perfil d’usuari dels apartaments turístics:\nEl grup majoritari de persones que s’allotgen en pisos turístics tenen entre 40 i 49 anys (30%), seguit dels compresos entre els 30 i 39 anys (27,4%) i dels d’entre 50 i 59 anys (20,3%). A la cua, els compresos entre els 18 i els 29 anys (13,1%) i els majors de 60 (9,3%).\nEl sexe predominant entre els usuaris és femení (60,1%).\nEl 66,4% s’allotgen entre tres i cinc dies a l’apartament turístic.\nEl nombre de persones que conforma el grup de turistes més habitual és el de quatre persones (34,7%), seguit dels grups de 2 persones (26,3%) i de tres persones (18,3%).\nLa tipologia de grup predominant és el familiar (49%), seguit dels amics (23,5%) i les parelles (19%).\nLa procedència dels usuaris d’apartaments turístics és bàsicament estrangera (90,2%), entre els quals destaquen els europeus (66,2%).\nLa despesa per persona i dia es troba entre 30 i 59 euros en el 33,9% dels casos; seguida d’entre els 60 i 89 euros (25,5%), de més de 120 euros (15,6%), d’entre 90 i 119 euros (13,5%) i menys de 30 euros (11,5%).


Vilafranca acull demà dimecres el Consell Rector, que servirà perquè el president de la Diputació de Castelló, José Martí, agafi el testimoni del seu homòleg de Burgos, César Rico\nLa localitat de Vilafranca acollirà demà dimecres la reunió del Consorci del Camí del Cid, trobada que servirà perquè el president de la Diputació de Castelló, José Martí, assumeixi la presidència durant l'any vinent, agafant així el testimoni del seu homòleg en la Diputació de Burgos, César Díaz.\nEl Consorci Camí del Cid és una institució pública sense ànim de lucre integrada per les diputacions provincials de Burgos, Sòria, Guadalajara, Saragossa, Terol, Castelló, València i Alacant. La seva presidència és rotatòria i anual, per la qual cosa José Martí presidirà l'entitat fins a novembre de 2020.\nEstà previst que al Consell Rector preparat per a demà dimecres assisteixin els presidents de les diputacions de Burgos i Guadalajara, així com diputats provincials i tècnics de les diferents diputacions. En aquesta ocasió, en la reunió, a més del canvi de presidència, s'aprovarà el pressupost i les actuacions de cara al 2020.\nAhir dilluns va realitzar un balanç de l'any l'encara president del Consorci, César Rico, qui va destacar la importància que vuit diputacions provincials formin part d'un projecte comú com és el Consorci Camí del Cid, "una cosa gens fàcil en una entitat d'aquestes característiques".\nSobre les actuacions de promoció i dinamització de l'itinerari, va destacar la col·laboració amb Zebra, productora encarregada de la sèrie “El Cid” per a Amazon, activitats com el Premi Àlvar Fáñez o l'II Concurs de Vídeos Camí del Cid. També es va referir a l'edició de 40.000 exemplars d'un fullet general de la ruta o a tota l'activitat relacionada amb la pàgina web del Camí del Cid, que ha permès llançar un resultat de 591.885 visites durant aquest any "les seves constants actualitzacions donen lloc a aquesta xifra el que és un èxit per a la ruta.


Lluís Llach i Martí Gironell presentaran les seves noves novel·les al Youtube municipal – aMartorell\nL’Ajuntament de Martorell i la Biblioteca han programat aquest novembre dues presentacions de llibres en línia al Canal YouTube municipal , amb la presència dels dos autors en directe. Es tracta d’Escac al destí , la darrera novel·la de Lluís Llach, prevista per al dia 13 de novembre a les 18.30h. El dia 24 serà el torn de Paraula de jueu , de Martí Gironell, a la mateixa hora.\nTambé ambientada en l’època medieval, Paraula de jueu (Grup 62) és la continuació d’El pont dels jueus , que va reportar un gran reconeixement al periodista i novel·lista Martí Gironell. Una aventura medieval i vital protagonitzada per el Kim i l’Ester, una noia cristiana que treballa entre l’hospital de l’Almoina de Barcelona i el call jueu.\nFont: Lluís Llach i Martí Gironell presentaran les seves noves novel·les al Youtube municipal


Cens d’entitats per al foment de la llengua\nTot seguit es detalla què és aquest registre, quines entitats poden donar-se d’alta i les passes a seguir per formar-ne part.\nQuè és el Cens d’entitats per al foment de la llengua?\nQuines entitats poden formar part d’aquest registre?\nCom sol·licitar la incorporació al Cens?\nAquest registre es va posar en marxar a l’any 2002 amb l’objectiu de recollir quines entitats tenen com a finalitat el foment de la llengua.\nLa seva creació sorgeix de l’aprovació de la Llei 21/2001, de 28 de desembre, de mesures fiscals i administratives. En concret, a l’article 1 d’aquesta llei s’estableix una deducció, a aplicar en l’ impost sobre la renda de les persones físiques (IRPF), per a tots aquells donatius a favor de les fundacions i associacions que tinguin per finalitat el foment de la llengua i que figurin en el cens d’aquestes organitzacions que elabora el Departament de Cultura.\nPosteriorment, l’Ordre CLT/82/2002, de 15 de març, sobre el Cens d'entitats que tenen per finalitat el foment de la llengua catalana va establir el procediment per a la seva elaboració i actualització. Dins l’article 1 d’aquesta ordre s’especifica que el concepte “foment de la llengua catalana” engloba la realització de totes aquelles activitats que promouen les positives envers el català o tendeixen a incrementar-ne el coneixement o l’ús entre la població en general o en col·lectius concrets, i també la investigació sobre la llengua catalana o la seva situació.\nAixí mateix, s’especifica que poden sol·licitar la inclusió en aquest Cens totes aquelles fundacions i associacions que estiguin constituïdes legalment abans de l’1 de gener de l’any en què es presenta la sol·licitud i que tinguin recollits en els seus estatuts la finalitat de foment de la llengua catalana també abans de la data indicada.\nAquelles fundacions i associacions que compleixin els requisits definits anteriorment poden presentar des de l’1 de gener fins al 30 d’abril de cada any la següent documentació a la Direcció General de Política Lingüística o a qualsevol de les oficines de registre pròpies i concretades de la Generalitat de Catalunya:\nDNI de la persona signant de la sol·licitud, que ha de ser la que ostenti la representació legal de l’organització o de l’entitat.\nNIF de l’organització o de l’entitat sol·licitant\nPoders de representació de la persona signant\nEstatuts de l’entitat inscrita al registre corresponent\nMemòria de les activitats de foment de la llengua catalana dutes a durant l’any anterior a la sol·licitud. Les entitats de constitució recent que no disposen de la memòria indicada han d’aportar el pla de les activitats de foment de la llengua catalana previstes per a l’any en què presenten la sol·licitud.\nUna vegada incorporades al Cens, totes les organitzacions hauran de presentar anualment a la Direcció General de Política Lingüística, una memòria que acrediti el compliment de la finalitat de foment de la llengua catalana durant l’any anterior, juntament amb la sol·licitud de renovació\nAnna Rosell: “El brànding ens apodera i ens obre a les oportunitats que ofereix l’entorn”


Divendres, 19 abril 2013 14:08\nLa comissió de seguiment de l'arbitratge de les participacions preferents ha informat aquesta setmana que podran acollir-se a l'arbitratge tots els afectats d'entitats on hi hagi diner públic. Tindran prioritat els que van invertir un màxim de 10.000 euros i, sobretot, quan els fons provinguin d'un dipòsit de la mateixa entitat.\nLa majoria dels casos els acapara Bankia. D'aquesta manera, la comissió creada per la CNMV, el Banc d'Espanya i el FROB ha fixat els criteris per decidir quins clients podran recórrer el procediment. Fins ara, gairebé en tots els casos s'ha recuperat el 100 per cent dels diners invertits.


Aplaudiments per l’esperança | Ràdio Vall de Segó\nInici Coronavirus Aplaudiments per l’esperança\nEl coronavirus ens continua esclafant. Complim 21 dies i tercera setmana de confinament, ens quedava una altra més, però hui ens han informat que es prorrogarà dos setmanes més, fins al 26 d’abril estarem, o fins a recuperar la quotidianitat.\nAmb aquestes tres setmanes estem aprenent moltes coses que a les nostres cases sempre han existit: cuinar, netejar amb la granera, amb el motxo, netejar les cortines, la pols, jugar amb els fills i participar amb tota la família, ha tornat un joc de l’antany com el parchís; els escacs, joc intel·lectual, torna a la família. També la imaginació ha sorgit entre les famílies, com cantar, teatre, balls i moltes coses més.\nAquestes tres setmanes de confinament necessari, no han sigut fàcils, però han sigut portades amb una important responsabilitat per tots. Sempre acatant les instruccions de l’autoritat, alguna excepció ha existit però, en general, la gent gran, els fills i els nets, han seguit el guió marcat per les autoritats sanitàries. El més important, no eixir de casa.\nPerò, ara, ens queden tres setmanes més sense eixir de casa, pot ser que en la nostra paciència s’aprecie alguna fissura; que la imaginació, comence a esgotar-se; que els nostres dubtes ens acompanyen si els controls del virus estan funcionant o no, molts i diferents pensaments ens poden arribar. Ràpidament penseu que som forts, molt forts i cada dia comença de zero. Fer memòria dels nostres familiars passats, la qual cosa van haver de passar per a sobreviure altres moments també molt difícils. Molta gent està lluitant perquè nosaltres tinguem salut, per a tornar a fer una vida normal, perquè tornem a eixir als nostres carrers plens de sol, als nostres camps plens de flors, per a seguir amb il·lusió per veure als nostres veïns, amics i familiars.\nRecordeu a Eli, el nostre tècnic d’infermeria del Centre de Salut de Faura, afectuosa i sempre amb el seu somriure en la boca. Hui fa quinze dies, Fina Furió curant-me l’úlcera, Eli, els tres junts estàvem, ens deia que quan açò acabara, s’aniria a viatjar uns dies amb el seu marit. Eli s’ha anat sola. Sé que com Eli hi ha molta gent, però recordeu que ella, ha sigut un exemple perquè nosaltres continuem lluitant amb l’esperança de recuperar la normalitat.\nPer tant, no sols cal seguir les instruccions de l’autoritat, també tractar de reforçar-les amb més seguretat i, així, ajudar a tots els sanitaris i altres col·lectius, que estan en el front de la lluita. No sols hem d’aplaudir tots els dies a les 20 hores, tot el dia ho tenim que fer.\nQuedar-vos a casa, un esforç més, no isqueu. Les nostres festes d’estiu estan a prop i les hem de gaudir al carrer, com sempre.\nSi vos pareix, li donarem un fort aplaudiment a Eli.\nArticle anteriorUna técnico de enfermería, primera muerte entre los sanitarios valencianos\nArticle següentHa mort: Pepe Gollart «El Surdo», veí de Benavites